《四美亭诗为大司成程舜敷作四首 其三》
明代·皇甫汸

炎夏相过地，清幽绝世氛。人从金马至，客向绛帷分。

璧水窗中月，鸡山槛外云。定多观物趣，何止坐论文。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。